AlexejDobrolubov/national_council_slovak_2010 huggingface dataset:
19. schôdza NR SR - 10.deň - B. popoludni
Dátum: 2024-09-26
Poslanec: Galko, Ľubomír (-)
Druh vystúpenia: Vystúpenie s faktickou poznámkou

48. Ďakujem pekne. Ja mám dve poznámky k tomuto vystúpeniu. Najprv k úvodu toho vystúpenia, kde vlastne bolo spomenuté skrátenie tejto rozpravy na 12 hodín. Ja osobne si myslím, že nebude to ani 12 hodín, bude to možno maximálne tak päť hodín, pretože s pravdepodobnosťou hraničiacou s istotou tvrdím, že koalícia svoj čas ani nevyužije. Jednotlivé opozičné kluby dostali, vidím tam 66 minút, 52 minút, zhruba hodinu. Nezávislí poslanci dokonca štyri minúty na svoje vystúpenie, čím de facto im bolo znemožnené vystúpiť v rozpore, pretože nikto nepôjde vystúpiť na štyri minúty do rozpravy. Aby sa na neho zosypali faktické poznámky, aby potom on vlastne nemohol reagovať. Takže tí nezávislí poslanci zostali len na faktické poznámky odkázaní. Je to niečo tak nehorázne, čo táto vládna koalícia zločinu urobila, že sa nad tým rozum zastavuje. Tu minister Kamenický doniesol zákon, ktorým okradne a ožobráči bežných ľudí na Slovensko o 2,7 mld. v priemere o tisíc eur ročne jednu rodinu. A najviacej na to doplatia nízkopríjmové a tie chudobnejšie vrstvy obyvateľstva, ktoré majú viacero detí, tí dôjdu o ešte viacej ako tisíc eur ročne, to sú šialené peniaze, a vy máte tú drzosť nám takýmto spôsobom skrátiť rozpravu. Druhá moja poznámka sa týka toho, čo tu predviedol, minister Kamenický, ktorý tam skákal ako taká pingpongová loptička. Jeho správanie pokladám za niečo nehorázne. Pokiaľ nedokáže obsedieť, tak proste jednoducho nech ide na nejaký kurz sebaovládania, pretože ja sám veľmi dobre viem, aké to je, keď nejaký človek, ktorý sa ocitne omylom na ministerskom mieste, vám tam vykrikuje spoza chrbta. Je to niečo nechutné a myslím si, že treba voči tomu zakro... (Prerušenie vystúpenia časomerom.)
19. schôdza NR SR - 10.deň - B. popoludni
Dátum: 2024-09-26
Poslanec: Galko, Ľubomír (-)
Druh vystúpenia: Vystúpenie s faktickou poznámkou

37. Ďakujem pekne. No konštatujem, že bude tých náhod asi veľa, lebo moja doplňujúca otázka sa týka práve tej expertnej komisie, o ktorej ste hovorili, kde boli vymenení práve experti pri tých rokovaniach s Maďarskom, ktorí voči tomu zámeru prehradiť staré koryto Dunaja mali výhrady. Hej, čiže moja doplňujúca otázka, aj keď zrejme ju asi nebudete vedieť vy zodpovedať, pán minister, prečo práve títo, títo odborníci boli v tej komisii vymenení, hej, s týmto, s týmto názorom, pretože potom je tých náhod už veľmi veľa. Ďakujem pekne.
15. schôdza NR SR - 10.deň - A. dopoludnia
Dátum: 2024-06-26
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

18. Ďakujem pekne. No mňa zaujala tá časť ohľadne toho vládneho špeciálu. Ono to je celé také bizarné, by som povedal, lebo vlastne dvakrát tam letel ten vládny špeciál na ten futbal a už čudné bolo to, ten prvý let, kde vlastne rôzni predstavitelia vládni, koaliční sa rôzne k tomu stavali. Pán minister Šutaj Eštok vyslovene klamal najprv, že tam mali nejaké rokovania s nejakými predstaviteľmi samosprávy, potom sa ukázalo, že nemali tieto rokovania. Musím povedať, že najsympatickejšie sa k tomu postavil Andrej Danko v jeho ponímaní, ktorý jasne dal najavo, že tam išiel na futbal a že to má na háku, že čo si kto o tom myslí. Môžeme s tým nesúhlasiť, ale ten sa aspoň na nič nehral. No a najlepší bol Erik Tomáš, ktorý, ktorý doslova sa zavzdušňoval, že prečo si to médiá dovolili vytiahnuť a že on teda keď sa naštve, tak on nepôjde na paralympiádu a to len potom všetci uvidíme, hej, lebo všetci športovci sa idú, s prepáčením, posrať z toho, aby naši vládni papaláši chodili niekde sa prestŕčať na futbal. Ale aby som teda bol spravodlivý, pán minister Taraba, ja by som mal na vás konkrétnu otázku, že či ste mali schválenú tú cestu ako služobnú. Lebo ak ste to mali schválené ako služobnú cestu, tak potom je to úplne v poriadku, aj to rokovanie na tom hoteli, ja sám som bol aj s manželkou na stretnutí spoločenskom na Cypre, kde nemohol ísť prezident, ani minister zahraničných vecí, ako minister obrany som tam bol špeciálom, alebo teda vojenských lietadlom, to nebol špeciál, mal som schválenú služobnú cestu. Pokiaľ ste to mali schválené ako služobnú cestu, tak potom sa nie je o čom baviť, tak to bola služobná cesta, rokovali ste v hoteli a popritom ste išli na futbal. Pokiaľ ste to ako služobnú cestu schválené nemali, tak z mojej strany to bol papalášizmus. To je všetko, ďakujem pekne.
22. schôdza NR SR - 2.deň - B. popoludni
Dátum: 2024-10-23
Poslanec: Galis, Dušan (SMER - SD)
Druh vystúpenia: Vystúpenie v rozprave

50. Vážený pán predsedajúci, vážené panie poslankyne, vážení páni poslanci, v súlade so zákonom o rokovacom poriadku som bol určený za spravodajcu k návrhu uvedeného zákona, tlač 520. Predkladám informáciu k predloženiu vládneho návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a v gestorskom výbore do 32 dní. Prosím, pán predsedajúci, otvorte všeobecnú rozpravu.
35. schôdza NR SR - 13.deň - B. popoludní
Dátum: 2025-06-16
Poslanec: Faič, Vladimír (SMER - SD)
Druh vystúpenia: Vystúpenie s faktickou poznámkou

181. Ďakujem za slovo. No, dneska sme si vypočuli v podaní pánov kolegov a kolegýň z Progresívneho Slovenska množstvo porovnaní, množstvo kritických hlasov, množstvo invektív voči vôbec zmyslu podávania takejto novely ústavy. Zaujal ma názor pani poslankyne Jaurovej, ktorá povedala, že by sme si mali voľačo povedať o národnej identite. Ja len jeden prvok z toho zvýrazním, a to je história alebo tradície. Ako máme vnímať, keď vy a mnohí ste to tu urobili dneska, hovorili ste o tradičných hodnotách ako o nejakých hodnotách? To znamená, že tento prvok histórie a tradícií z národnej identity je pre vás niečo, čo sa hovorí len tak. Počuli sme a, samozrejme, aj od vás, že to, čo vy hovoríte, hovoríte, že to je nenormálne, to čo robíme my a zároveň hovoríte aj to, čo je normálne, ale to je to, čo hovoríte vy. To znamená, že vylučujete vlastne naše postoje a vylučujete, ja to poviem otvorene, aj hlas tých 75 % občanov, ktorí majú úplne iný názor. A dovolím si povedať ešte, a s dovolením a s prepáčením, porovnávate tu vážnosť jednotlivých ustanovení, ktoré sú v novele s rôznymi bizardnými nápadmi ako, ja neviem, že či tam nemôžme zakomponovať ihrisko alebo zakomponovať, ja neviem, klimatické zmeny alebo ja neviem čo. Tým chcete, samozrejme, znižovať význam celej novely, ktorý a používate... (Prerušenie vystúpenia časomerom.)
35. schôdza NR SR - 13.deň - B. popoludní
Dátum: 2025-06-16
Poslanec: Faič, Vladimír (SMER - SD)
Druh vystúpenia: Vystúpenie s faktickou poznámkou

76. Ďakujem za slovo, pán predsedajúci. Pani poslankyňa, keď som vás počúval, vlastne nenašiel som zhola nič, čo by som vám oponoval alebo nesúhlasil s vami, pretože tie príbehy a tie veci, o ktorých ste hovorili, samozrejme, ste to aj podložili nejakými svojimi skúsenosťami, nie je možné napadnúť, žeby ste nehovorili pravdu. Ale, samozrejme, v kontexte toho celého vášho vystúpenia je zámer spochybniť predložený návrh zmeny, respektíve novely ústavy ako niečo, čo hovoril aj váš kolega pred chvíľou, čo absolútne je mimo reality a čo je mimo záujmu aj tejto poslaneckej snemovne a, samozrejme, aj väčšiny obyvateľov Slovenska. Takže vidím v tom, samozrejme, na jednej strane vašu snahu naozaj konkrétne povedať o mnohých situáciách, ktoré sú. Beriem to, ale zároveň ako keby ste týmto chceli zdôvodniť, že tú hodnotovú otázku alebo hodnotové otázky, ktoré sú riešené v novele je neprijateľné riešiť, pretože sú niektoré iné situácie, ktoré to vo vašich postojoch vylučujú. Ďakujem.
19. schôdza NR SR - 12.deň - B. popoludni
Dátum: 2024-10-01
Poslanec: Faič, Vladimír (SMER - SD)
Druh vystúpenia: Vystúpenie s faktickou poznámkou

72. Ďakujem za slovo, pán predsedajúci. Pán poslanec, tri poznámky mám k vášmu vystúpeniu. Prvé, oceňujem slušný príspevok v rozprave od vás, aj čo sa týka vecného obsahu a druhá poznámka je k tomu a vy to určite dobre viete, že to nie je pravda, že podstatnú časť prostriedkov, ktoré sa majú ako zdroje vytvoriť konsolidačnými opatreniami, zaplatia ľudia s najmenšími príjmami a najzraniteľnejší. Viete sám, že to nie je pravda. A tú druhú poznámku, to je z celkového toho vystúpenia, viackrát ste povedali asi, asi také úvahy, ako keby sa väčšina mladých ľudí na Slovensku chystala opustiť republiku a mali už zbalené a vy oslovujete ešte tú inú časť ďalšiu, ktorá sa tak nerozhodla a postavili ste do pľacu tú úroveň, ktorá tu teda je, aby sa rozhodli tak, že tú republiku opustia. Možno si to neuvedomujete, ale toto vyšlo ako podstatné z vášho vystúpenia. Ďakujem.
15. schôdza NR SR - 10.deň - B. popoludní
Dátum: 2024-06-26
Poslanec: Faič, Vladimír (SMER - SD)
Druh vystúpenia: Vystúpenie s faktickou poznámkou

6. Ďakujem za slovo, pán predsedajúci. Pán poslanec Spišiak, ja si vážim na vašom vystúpení istú snahu po objektivite, pretože zaznejú tu pravdepodobne aj iné pokusy a iné názory. Vážim si to, že ste neskĺzli len na jednostrannú orientáciu a na problémy, ktoré sa možno dotýkajú istých stránok, ktoré majú čo dočinenia s konaniami, ktoré možno sa uskutočňujú, ale nemajú žiaden vplyv, a to je to, o čom ste hovorili, nemajú vplyv a nemôžu mať vplyv na princípy demokracie v normálnom štátnom, v právnom štáte. Som rád, že vo svojich, vo svojom vystúpení ste sa nepustili do spochybňovania demokratických procesov, do spochybňovania rozhodnutia voličov a do spochybňovania, alebo argumentáciou, že sú nejaké zákonné prekážky, ktoré by zabraňovali alebo mali zabrániť kandidatúre a voľbe pána poslanca Gašpara na podpredsedu parlamentu. A toto je, myslím si, že základná otázka, takých prekážok právnych zrejme niet a takto beriem aj vaše vystúpenie. Ďakujem.
15. schôdza NR SR - 4.deň - A. dopoludnia
Dátum: 2024-06-14
Poslanec: Faič, Vladimír (SMER - SD)
Druh vystúpenia: Vystúpenie s faktickou poznámkou

14. Ďakujem za slovo, pán predsedajúci. Ja sa trošku z iného pohľadu zameriam vo svojej poznámke. Keď sa uskutočnila reforma verejnej správy začiatkom, resp. koncom volebného obdobia prvej Dzurindovej vlády, tak jednou kapitolou v celom tom balíku bolo vzdelávanie vo verejnej správe, na základe ktorého sa potom aj vytváral zo zákona Úrad pre štátnu službu. To, o čom, kolegovia, hovoríte v súvislosti s Radou pre štátnu službu, v mnohom akoby hovorilo o tomto úrade, ktorý mal zmysel, pretože on bol zároveň aj osobným úradom. On stál štát približne, ak sa nemýlim, 1,5 milióna eur ročne a v porovnaní so 600-tisícmi radu, ktorá povedzme si to celkom otvorene, ani, ani nesiaha ani svojím pohľadom na tento úrad, ktorý fungoval, myslím, že štyri roky, tak z tohto pohľadu by som, samozrejme, bral do úvahy kritiku. Ale nezamieňajme si, prosím, postavenie Úradu pre štátnu službu s Radou pre štátnu službu, pretože to je úplne o niečom inom. Ďakujem.
19. schôdza NR SR - 9.deň - B. popoludni
Dátum: 2024-09-25
Poslanec: Eliáš, Richard (HLAS - SD)
Druh vystúpenia: Vystúpenie v rozprave

4. Vážený pán predsedajúci, vážené pani poslankyne, vážení páni poslanci, Úrad na ochranu oznamovateľov protispoločenskej činnosti podľa zákona č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov predkladá Národnej rade každoročne do konca marca správu o svojej činnosti a o stave ochrany oznamovateľov za predchádzajúci rok. Súčasťou tejto správy sú najmä poznatky z činnosti úradu a návrhy a odporúčania na nápravu zistených nedostatkov. Predseda Národnej rady rozhodnutím č. 217 z 3. apríla 2024 pridelil predmetnú správu na prerokovanie ústavnoprávnemu výboru. Ústavnoprávny výbor prerokoval správu na svojej 28. schôdzi, avšak neprijal uznesenie, keďže návrh uznesenia nezískal súhlas potrebnej väčšiny členov výboru. Predseda výboru určil za spravodajcu k tejto správe poslanca Tibora Gašpara a za náhradníkov spravodajcu určil poslancov Miroslava Čellára, Richarda Eliáša, Adama Lučanského, Richarda Glücka, Zuzanu Plevíkovú a Štefana Gašparoviča. Preto informujem o výsledku rokovania ústavnoprávneho výboru. Pán predsedajúci, prosím, otvorte rozpravu.
13. schôdza NR SR - 1.deň - B. popoludní
Dátum: 2024-05-09
Poslanec: Eliáš, Richard (HLAS - SD)
Druh vystúpenia: Vystúpenie s faktickou poznámkou

36. Ďakujem pekne za slovo, pán predsedajúci. Vážené kolegyne, kolegovia, pán Stachura, samotná práca ministerky Dolinkovej je odpoveďou na vaše slová, ktoré ste tu teraz povedali, a myslím si, že za šesť mesiacov svojej práce ukázala oveľa viac ako vy za vašich jedenásť mesiacov, v ktorých ste boli vo vláde predchádzajúcej. Dovolím si povedať, že ako poslanec Prešovského kraja už len keď upriamime pozornosť na nemocnicu Prešov, bolo vami spomínané, že chýba pani ministerke alebo rezortu zdravotníctva vízia. Myslím si, že aj na tejto nemocnici a na plánoch, ktoré sú momentálne prezentované, je vidieť, že tu vízia a predstava je a v spolupráci s ministerstvom obrany sa plánuje zabezpečiť, aby táto najväčšia nemocnica v Prešovskom kraji fungovala ďalej aj napriek tomu, že bola zanechaná v dlhu 150 miliónov po predchádzajúcom vedení. Ďalej by som aj spomenul Nemocnicu Poprad. Momentálne sa tam realizuje najväčšia rekonštrukcia v histórii tejto nemocnice. Pani ministerka tam bola niekoľkokrát osobne na návšteve tejto nemocnici a riešili, riešila tam konkrétne kroky a dennodenne ministerstvo zdravotníctva podáva pomocnú ruku tejto nemocnici, aby sa táto nemocnica stala jednou modernou nemocnicou v našom regióne, takže za to jej taktiež ďakujeme. A to sú konkrétne kroky, ktoré pani ministerka urobila za týchto šesť mesiacov, a aj predstavitelia samosprávy z Prešovského kraja, či už zo Svidníka, Sabinova, Medzilaboriec a tak ďalej, mi tlmočia slová, že diskusia s pani ministerkou, ako aj konkrétne kroky vedú k tomu, že konštruktívne pomáha riešiť situáciu v ich regióne, aby zdravotná starostlivosť bola zabezpečovaná v čo najväčšej možnej miere kvalitne, aby bola dostupná. Chcem týmto povedať, že dúfam, že vaše slová neodradia pani ministerku a som o tom presvedčený, aby aj naďalej pokračovala vo svojej práci, lebo ja jej za Prešovský kraj môžem povedať len jedno veľké ďakujem. (Potlesk.)
20. schôdza NR SR - 1.deň - B. popoludní
Dátum: 2024-09-12
Poslanec: Galek, Karol (SaS)
Druh vystúpenia: Vystúpenie s faktickou poznámkou

330. Ondrej, ďakujem pekne aj za to zhrnutie toho, čo tu bolo teraz spomínané. Spomínal si pána Filčíka z ministerstva, zastal si sa naozaj tých pracovníkov, ktorí si odvádzajú dobrú robotu a dovolím si povedať, že naozaj to robia čestne a zodpovedne s plným vedomím toho, že sa pod to podpíšu a budú za to niesť aj zodpovednosť. Z tohto celého mi vychádza, že keď niekto iný na nich chce ukázať prstom, tak ako keby povedal, že podľa seba súdim teba. A myslí si, že keď ja kradnem, alebo nejakým spôsobom zneužívam dotácie, tak to musia takisto robiť aj druhí. Napokon aj v dnešnej rozprave sme sa dozvedeli, že dotácie tu zobralo prakticky pol parlamentu. Takisto sme sa dozvedeli, že samotný audit, na ktorom je toto odvolávanie postavené, do dnešného dňa nie je ani len dokončený a že Michal Šimečka je vlastne odvolávaný nie za tieto dotácie, ale za to, že organizoval protesty. Takže v konečnom dôsledku naozaj ide o akúsi politickú pomstu, ale akoby klasik povedal, toto mi nejako nevychádza. Pretože ak Michal Šimečka bude odvolaný, tak bude iba za martýra a pokiaľ odvolaný nebude, tak za hrdinu.
15. schôdza NR SR - 9.deň - B. popoludní
Dátum: 2024-06-25
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

144. Ďakujem pekne. Ja sa chcem vyjadriť tiež vlastne k tomu, čo hovoril Jozef Pročko, že ja som dlho v politike, ja som to hovoril, štrnásť rokov s trojročnou prestávkou, ale rodina, proste ženy a deti to vždy bolo pre mňa obrovské tabu a nepodarilo sa mi za tých štrnásť rokov nikdy, nikdy uraziť niekoho manželku alebo niekoho deti a musím recipročne povedať, že, že ani moju manželku, ani moje dve dcéry si nevzal za tých 14 rokov nikto do úst. Ani, ani keď som bol minister, ani keď som bol v opozícii, ani keď som bol v koalícii, a takto by to podľa mňa malo byť a takto by to malo aj zostať, lebo to je tá hranica, že ktorú nemôžeme prekročiť. Ja už minule, keď som išiel v tuneli a stretol som poslanca Michelka, tak so mnou to normálne tak mykalo, že teda pôjdem mu vysvetliť, lebo minule o mne hovoril, že som vred a že ma treba, ja neviem čo, vyrezať, politický vred. No nakoniec som sa ustrážil, lebo jednak som si povedal, že máme to, ten zmier, a plus teda sú aj kamery v tom tuneli, takže som si povedal, že nie, že nebudem to tam s ním riešiť, ale ja tu normálne objektívne a zodpovedne hovorím, že keď raz niekto povie o mojej manželke, že je... Čo to povedal? Že je, že je biela kobyla či biely kôň, ja mu rozbijem papuľu. Normálne priamo na mieste a nebudem nad tým ani minútu rozmýšľať, lebo, lebo to je tá hranica, za ktorú proste nemôžeme ísť. Pánovi Hlinovi to ušlo. Ja, ja tu nie som jeho advokát ani tútor, ja si myslím, že, on teda neurazil manželku pána Gašpara, ale, ale chcel tam naznačiť, že či nejaký iný rodinný príslušník nedostane nejakú funkciu, ale myslím si, že dnes by už ani to nepovedal, ale nemôžeme my nazývať naše manželky bielymi kobylami. Jednoducho nemôžeme. Ďakujem pekne.
15. schôdza NR SR - 9.deň - B. popoludní
Dátum: 2024-06-25
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

92. No a ďakujem pekne, ja by som chcel oceniť, Veronika, jednak to, že si vlastne zastala pani Kolíkovej, a zároveň aj to, že si reflektovala na tú moju výzvu, lebo takto sa to robí. Takto sa to v opozícii robí. Nie reči, ale činy sú dôležité. Nech si to robia sami. A ja vám garantujem, kolegovia z opozície, že ak všetci dáte verejný prísľub, verejný záväzok, že opustíte všetky svoje funkcie predsedov a podpredsedov výborov vrátane podpredsedu Národnej rady pána Šimečku, tak pani Kolíková zostane na svojom mieste. Za politikov majú hovoriť činy, a nie reči. A tie činy treba vykonať aj vtedy, alebo hlavne vtedy, keď teda tomu politikovi za to hrozí aj nepohoda. Toto je ideálna príležitosť byť principiálny. A nech už boli v minulosti medzi niektorými opozičnými stranami akékoľvek trenice, trebárs medzi našim hnutím a zvyšnými opozičnými stranami, tak toto je ideálna príležitosť ukázať, že nenecháme so sebou kývať. A ja preto ešte jedenkrát vyzývam Progresívne Slovensko ako najsilnejšiu stranu, najsilnejšiu opozičnú stranu, aby iniciovala tieto rokovania a buďme principiálni. A nech si to robia sami. Ja vám garantujem, že pani Kolíková zostane vo svojej funkcii. Ďakujem pekne.
15. schôdza NR SR - 9.deň - B. popoludní
Dátum: 2024-06-25
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

74. Ďakujem pekne. Pani Števulová, pani kolegyňa, ja oceňujem, že sa snažíte alebo snažili ste sa nejakým spôsobom vplývať na poslancov, kolegov z koalície. No, len na nich to neplatí toto. To ako keby ste, ja neviem, hrach na stenu hádzali. Ani to platiť nikdy nebude. Ja som dosť dlho v politike, už vlastne som si teraz uvedomil bez... s trojročnou prestávkou 14 rokov a už som teda všeličo zažil a zažil som aj takúto situáciu a ja vám poviem, že čo bude platiť. Iniciujte stretnutia celej opozície a dajte koalícii ultimátum, že ak odvolajú pani Kolíkovú, odstúpia všetci opoziční predsedovia aj podpredsedovia výborov aj podpredseda Národnej rady Slovenskej republiky zo svojej funkcie. To bude principiálne a už sa tu raz niečo takéto stalo. A vtedy cukli. To znamená, že teraz je ideálna príležitosť ukázať, že opozícia drží pohromade, a že keď ide o demokraciu, tak nenechajú poslanci opozície, politici opozície so sebou zametať, a že ich funkcie, alebo tie, tie, alebo že princípy, princípy, demokratické princípy sú im prednejšie ako ich pozícia. A ja vám garantujem, že keď takéto rokovania vyvoláte a takúto jednotu dosiahnete alebo dosiahneme, tak pani Kolíková zostane na svojom mieste. Ďakujem pekne.
15. schôdza NR SR - 6.deň - B. popoludní 1. záznam
Dátum: 2024-06-19
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

60. Ďakujem pekne. Ja za všetky faktické pripomienky budem reagovať na pána Saloňa. Áno, bolo to presne tak, ako ste povedali, boli tam určité skutočnosti, na základe ktorých som požiadal o predĺženie ochranky, a to mi bolo umožnené na dva týždne a potom som ju chcel ďalej. A minister Lipšic napriek tomu, že to bol koaličný partner, a polícia vyhodnotila, že tie skutočnosti, ktoré som im predostrel, tak nezadávali dôvod, aby som tú ochranku mal ďalej. To sa vôbec nevylučuje s tým, čo som povedal v tej rozprave a práve to potvrdzuje moje slová, že je nezmysel, aby traja ministri troch silových rezortov automaticky dostávali ochranku na pol roka po skončení funkcie. Ja nebudem tu bližšie rozpitvávať, že o čo sa jednalo, však to sú súkromné veci, nie je to až také dôležité, nakoniec sa ukázalo, že tá polícia aj ten minister Lipšic mali pravdu, lebo sa mi nič nestalo po tých dvoch týždňoch a bol som bez ochranky, práve to potvrdzuje to, čo hovorím, že je to nezmysel dávať to automaticky na šesť mesiacov a treba to jednoducho nechať na tú políciu a na tých policajtov, pretože niekedy, áno, treba, aby ten politik, keď skončí, tú ochranku mal možno ešte aj dlhšie ako šesť mesiacov, ale sú prípady, a toto bol konkrétne napríklad aj môj prípad, keď to potrebné na šesť mesiacov nebolo. To absolútne nevylučuje to, čo som povedal. Práve vy ste naopak potvrdili moje slová a potvrdili ste to, čo v tej rozprave som tvrdil.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

118. Ďakujem pekne. Jozef, no ja si práveže myslím, že si celkom zrozumiteľne vysvetlil, prečo neexistujú žiadne právne, alebo teda legislatívne dôvody na skrátené legislatívne konanie, a ony neexistujú dokonca ani vecné, lebo Robert Fico má pokračovať vo funkcii, ak je to teda tak, čiže nie je dôvod prijímať v skrátenom legislatívnom konaní to, že bude mať rýchlo ochranku. Takisto nie je dôvod prijímať to, že bude mať doživotnú rentu. Keď, keď vlastne toto nastane, ak teda máme veriť tomu, čo sa deje, až, až po troch rokoch. Čiže tam takisto nie je dôvod na skrátené legislatívne konanie. Ochranku predsedom koaličných a opozičných strán je možné dať aj teraz. Ak sú teda indície, že sú v nebezpečí, že tú ochranku potrebujú, tak jednoducho na základe uváženia polície, tú ochranku môžu dostať. A teraz v skrátenom legislatívnom konaní sa to vlastne urobí zákonom. A možno ju dostane nejaký predseda, ktorý ju nepotrebuje, a nejaký poslanec, ktorý ju potrebovať bude, tak ten ju nedostane. Jediný vecný dôvod, kedy by to malo zmysel, to, čo sa robí, a ja si myslím, že to je tak, je, že Robert Fico chce skončiť, že jednoducho nebude ďalej v politike a po určitom čase skončí, a to je dôvod, prečo treba okamžite a rýchlo prijať tento zákon v skrátenom legislatívnom konaní. Ale nie legislatívny. To je len vecný dôvod. A na záver jednu drobnú výčitku, Jozef, k tebe. Myslím si, že si mal upratať predsedajúceho pána Žigu, lebo nie je normálne, aby po tebe poslanec vykrikoval, že máš dostať po papuli, lebo si to zaslúžiš , a tebe on vypne mikrofón. Ako takéto niečo je niečo neuveriteľné, čo urobil!